11. รายการระหว่างกัน

  11.1 รายการระหว่างกันระหว่างกลุ่มบริษัท ฯ

ที่ผ่านมา บริษัทฯ มีรายการระหว่างกันกับบริษัทที่เกี่ยวข้อง
(เกี่ยวข้องกันโดยการถือหุ้นหรือมีผู้ถือหุ้นและ/หรือกรรมการร่วมกัน)
และกับบริษัทในกลุ่มเฉพาะกรณีที่มีความจำเป็นอันเนื่องมาจากการดำเนินธุรกิจตามปกติเท่านั้น
รายการดังกล่าวผู้ตรวจสอบบัญชีได้ทำการตรวจสอบและให้ความเห็นตามหมายเหตุประกอบงบการเงินว่าเป็นไปตามปกติทางธุรกิจ
ซึ่งเป็นไปตามเงื่อนไขที่ตกลงร่วมกันระหว่างบริษัทฯ กับบริษัทเหล่านั้น นอกจากนี้บริษัทฯ
ได้ดูแลให้มีการดำเนินการด้วยความสุจริต อย่างมีเหตุมีผล
เป็นอิสระโดยมีราคาและเงื่อนไขเสมือนทำรายการกับบุคคลภายนอก
ได้มีการจัดทำรายงานสรุปธุรกรรมดังกล่าวนำเสนอต่อคณะกรรมการตรวจสอบเพื่อสอบทานในทุกไตรมาส
ซึ่งคณะกรรมการตรวจสอบได้ให้ความเห็นในเรื่องนี้ไว้เป็นส่วนหนึ่งในรายงานของคณะกรรมการตรวจสอบที่นำเสนอในรายงานประจำปี
2547 ว่า การทำธุรกรรมกับกิจการที่เกี่ยวข้องกันนั้น ได้มีการเปิดเผยข้อมูลครบถ้วน ยุติธรรม
ไม่มีข้อบ่งชี้หรือข้อสังเกตอื่นใดที่ผิดปกติ

รายการระหว่างกันที่สำคัญสามารถสรุปได้ดังนี้

  การประกันภัยต่อ

(หน่วย : ล้านบาท)

  --------------------- -------------- --------- ------- ------ --------------- ------- ------- ------ -----------------
  บริษัทที่เกี่ยวข้อง          เบี้ยประกันต่อรับ             ลูกหนี้           เบี้ยประกันต่อช่วง           เจ้าหนี้          รายชื่อกรรมการร่วม

                        2547           2546      2547    2546   2547            2546    2547    2546   

  บมจ.เทเวศประกันภัย      158.1          110.8     23.2    14.0   19.0            24.2    1.5     2.3    นางกานดา ชีวีวัฒน์

  บจ.กรุงไทยพานิช         63.1           65.0      4.5     2.6    17.7            12.9    1.2     1.3    นายกีรติ พานิชชีวะ

  บมจ.ทิพยประกันภัย        355.0          328.3     24.3    23.3   104.7           101.9   18.3    7.6    นายจารึก กังวานพณิชย์

  บจ.                   23.2           (8.9)     -       -      -               -       -       -      นายจารึก กังวานพณิชย์
  กลางคุ้มครองผู้ประสบภัย                                                                                   

  บมจ.ประกันภัยไทยวิวัฒน์    34.1           38.9      0.7     1.0    12.5            13.3    1.0     1.4    นายจีรพันธ์ อัศวะธนกุล

  บมจ.สามัคคีประกันภัย      113.4          -         11.3    -      32.2            -       5.1     -      นายชนินทร์ รุนสำราญ

  บมจ.กรุงเทพประกันภัย     223.7          199.4     11.2    8.6    105.3           107.7   8.5     11.2   นายชัย โสภณพนิช

  บมจ.นวกิจประกันภัย       74.2           45.6      3.1     1.3    12.7            14.0    1.1     2.9    นายสุจินต์ หวั่งหลี

  บมจ. ไทยพาณิชย์ประกันภัย  15.1           20.1      0.8     1.2    2.5             2.7     0.2     0.3    นายสุจินต์ หวั่งหลี

  บมจ.ภัทรประกันภัย        77.7           67.9      7.0     3.3    30.1            22.4    2.1     3.0    ดร.สุชาติ สังข์เกษม

  บมจ.เมืองไทยประกันชีวิต   1.3            1.7       -       -      -               -       -       -      นายอัศวิน คงสิริ

  บจ.ไทยประกันชีวิต        3.3            4.7       (0.5)   0.2    1.2             1.8     0.3     0.1    นายอภิรักษ์ ไทพัฒนกุล

  บมจ.ศรีอยุธยาประกันภัย    98.7           90.4      5.2     4.7    24.9            27.2    1.9     2.8    นายอดิศร ตันติอนันท์กุล

  บจ.อวีว่าประกันภัย(ไทย)   93.5           80.5      7.1     7.5    33.4            31.7    2.5     3.0    นายอรรณพ พรธิติ

  รวม                   1,334.4        1,044.4   97.9    67.7   396.2           359.8   43.7    35.9   
  --------------------- -------------- --------- ------- ------ --------------- ------- ------- ------ -----------------

  รายการเงินลงทุนในหุ้น หุ้นกู้และตั๋วเงิน

  (หน่วย : ล้านบาท)

  -------------------- --------------- --------------- ------- ------------------ ------- -------------------
  บริษัทที่เกี่ยวข้อง         ประเภท          เงินลงทุน                 เงินปันผล/ดอกเบี้ยรับ           รายชื่อกรรมการร่วม
                                       (ตามราคาตลาด)                                      

                       หลักทรัพย์         2547            2546    2547               2546    

  บมจ. เทเวศประกันภัย    หุ้นทุน            -               -       -                  1.0     นางกานดา ชีวีวัฒน์

  บลจ. อเบอร์ดีน         หุ้นทุน            13.8            13.8    -                  -       นายจีรพันธ์
                                                                                          อัศวธนกุล/นายสุรชัย
                                                                                          ศิริวัลลภ

  บลจ. อเบอร์ดีน         หน่วยลงทุน        254.7           299.1   49.0               92.1    นายจีรพันธ์
                                                                                          อัศวธนกุล/นายสุรชัย
                                                                                          ศิริวัลลภ

  บมจ. สามัคคีประกันภัย    หุ้นทุน            18.9            -       1.5                -       นายชนินทร์ รุนสำราญ

  บมจ. สามัคคีประกันภัย    ใบสำคัญแสดงสิทธิ   8.1             -       -                  -       นายชนินทร์ รุนสำราญ

  บมจ.                 หุ้นทุน            -               -       -                  0.1     นายชนินทร์ รุนสำราญ
  เงินทุนสินอุตสาหกรรม                                                                        

  บมจ. สยามพาณิชย์ลิสซิ่ง   ตั๋วเงิน           29.9            29.9    0.6                -       ดร.กอปร กฤตยากีรณ

  บมจ. กรุงเทพประกันภัย   หุ้นทุน            284.1           308.3   17.0               12.4    นายชัย โสภณพนิช

  บมจ.                 หุ้นทุน            29.4            17.4    0.6                -       นายชัย โสภณพนิช
  โรงพยาบาลบำรุงราษฎร์                                                                      

  บมจ. ฟูรากาวาเม็ททัล    หุ้นทุน            2.4             2.2     0.2                0.1     นายชัย โสภณพนิช
  (ไทยแลนด์)                                                                               

  บมจ.                 หุ้นทุน            0.2             0.2     -                  0.1     นายชัย โสภณพนิช
  จรุงไทยไวร์แอนด์เคเบิ้ล                                                                      

  บมจ. ภัทรประกันภัย      หุ้นทุน            32.9            38.8    3.5                3.1     ดร.สุชาติ สังข์เกษม

  บมจ. ศรีอยุธยาประกันภัย  หุ้นทุน            30.4            34.2    2.3                2.4     นายอดิศร ตันติอนันท์กุล

  รวม                                  696.7           743.9   74.7               111.4   
  -------------------- --------------- --------------- ------- ------------------ ------- -------------------

  รายการเงินลงทุนในหุ้นทุนดังกล่าวข้างต้นทุกรายการ
  ยกเว้นการลงทุนในหุ้นของบริษัทหลักทรัพย์จัดการกองทุนอเบอร์ดีน จำกัด ที่บริษัทฯ
  ถือหุ้นอยู่รวมกันร้อยละ 12.5
  เป็นการซื้อขายผ่านตลาดหลักทรัพย์แห่งประเทศไทยเพื่อการลงทุนระยะยาวเท่านั้น
  เนื่องจากส่วนใหญ่เป็นหุ้นที่มีปัจจัยพื้นฐานดี มีการจ่ายเงินปันผลในอัตราที่สูง
  ไม่ได้มีวัตถุประสงค์เพื่อการถือหุ้นไขว้ (Cross Holding) แต่อย่างใด
  โดยสัดส่วนการลงทุนมีเพียงเล็กน้อยกระจายกันไปในหลายหลักทรัพย์
  โดยในรายสูงสุดจะถืออยู่เพียงร้อยละ 3.3 ของทุนในบริษัทที่เกี่ยวข้องเท่านั้น

  นอกจากนี้ บริษัทฯ ยังมีรายการธุรกรรมกับบริษัทย่อยและบริษัทร่วมดังนี้คือ

(หน่วย : ล้านบาท)

  -------------- ----------------------------- -------- ------ ---------- ------ -----------
  บริษัทที่เกี่ยวข้อง   รายการ                        ยอดรวม          ยอดคงค้าง          นโยบาย

                                               2547     2546   2547       2546   ราคา

  ไทยรีประกันชีวิต   ส่วนเฉลี่ยค่าใช้จ่ายที่บริษัทฯเรียกเก็บ   1.7      1.7    0.4        0.4    ราคาทุน

  TID            ค่าบริการประมวลผลที่บริษัทฯจ่าย      0.3      2.4    -          0.1    Cost-plus

  ทีอาร์เทรนนิ่ง     ส่วนเฉลี่ยค่าใช้จ่ายที่บริษัทฯเรียกเก็บ   0.7      -      0.7        -      ราคาทุน

  ทีอาร์เทรนนิ่ง     ค่าบริการฝึกอบรมที่บริษัทฯจ่าย        0.7      -      0.7        -      ราคาทุน
  -------------- ----------------------------- -------- ------ ---------- ------ -----------

  11.2 ความจำเป็นและความสมเหตุสมผลของรายการระหว่างกัน

  รายการระหว่างกันข้างต้น บริษัทฯ เชื่อมั่นว่าจะก่อให้เกิดประโยชน์สูงสุด กล่าวคือ
  รายการระหว่างกันกับบริษัทที่เกี่ยวข้อง จะช่วยเสริมสร้างธุรกิจของบริษัทฯ
  ให้มีความเจริญก้าวหน้าอย่างมั่นคง และรายการที่มีกับบริษัทย่อยและบริษัทร่วมนั้น
  ถือได้ว่าเป็นการใช้ทรัพยากรที่มีอยู่ร่วมกันให้เกิดผลคุ้มค่าและเป็นการประหยัดค่าใช้จ่ายไปในตัว

3.  มาตรการหรือขั้นตอนการอนุมัติการทำรายการระหว่างกัน

  เนื่องจากบริษัทฯ เป็นบริษัทจดทะเบียนในตลาดหลักทรัพย์
  การทำรายการระหว่างกันจึงต้องอยู่ภายใต้กฎระเบียบและข้อบังคับของตลาดหลักทรัพย์
  ผู้บริหารจึงต้องตรวจสอบและควบคุมดูแลอย่างใกล้ชิดและกรรมการที่ไม่มีส่วนได้เสียเกี่ยวข้องกับผลประโยชน์ดังกล่าว
  จะเป็นผู้ดำเนินการและตัดสินใจเกี่ยวกับเรื่องรายการระหว่างกัน ทั้งนี้
  ไม่รวมรายการซื้อขายซึ่งเป็นเงื่อนไขปกติของธุรกิจ โดยบริษัทฯ
  รับรองว่าจะเปิดเผยชนิดและมูลค่าของรายการระหว่างกัน
  พร้อมทั้งเหตุผลในการเลือกทำรายการนั้นต่อที่ประชุมผู้ถือหุ้นของบริษัทฯ ในรายงานประจำปี
  นอกจากนั้น ก่อนเข้าทำรายการระหว่างกันบริษัทฯ ได้ขอคำปรึกษาจากตลาดหลักทรัพย์ก่อนเสมอ

  การดำเนินการในเรื่องดังกล่าว
  หากเป็นเรื่องปกติทางการค้าที่ทำอย่างต่อเนื่องมามีราคาและวิธีปฏิบัติในตลาดที่สามารถตรวจสอบเทียบเคียงได้
  เป็นอำนาจของฝ่ายจัดการมีอำนาจที่จะดำเนินการไปได้
  แต่จะจัดทำรายงานสรุปให้คณะกรรมการตรวจสอบทราบในทุกไตรมาส

4.  แนวโน้มการทำรายการระหว่างกันในอนาคต

  บริษัทฯ ยังคงมีนโยบายที่จะดำเนินการในเรื่องนี้ต่อไปในอนาคต โดยการกำหนดเงื่อนไขต่างๆ
  จะยังคงให้เป็นไปตามกลไกตลาดและลักษณะการดำเนินการค้าปกติ
  ในราคาตลาดที่สามารถเปรียบเทียบได้กับราคาที่ใช้กับลูกค้าทั่วไปดังเช่นที่เคยปฏิบัติมา